cyanic-selkie/wikianc huggingface dataset:
பிஷ்னோய் மக்கள்
அபூர்வ பழக்கம்
இந்த இனக்குழுக்களில் உள்ள பெண்களிடம் ஒரு வினோத பழக்கம் உள்ளது. அது தாய் மான் இறந்துவிட்டால் மான் குட்டிகளுக்கு இங்குள்ள பெண்களே தாய் பால் கொடுத்து மூன்று மாதங்கள் கழித்து காட்டில் விடுகிறார்கள். மேலும் ஆண்கள் தங்களின் நிலங்களில் பயிரிடும் பயிர்களில் கொஞ்சம் பயிர்களை அருவடை செய்யாமல் விட்டுவிடுகின்றனர். மகாராஷ்டிரா, குஜராத், மத்தியப் பிரதேசம், உத்தரப் பிரதேசம், உத்தராகண்ட், டெல்லி, ஹரியானா, பஞ்சாப், ஒடிசா, மற்றும் கர்நாடகா போன்ற மாநிலங்களிலும் இவர்கள் வாழுகிறார்கள்.
காட்டையும், காட்டு விலங்கினங்களை பாதுகாத்தல்
பிஷ்னோய் மக்கள் காட்டையும், காட்டு விலங்குகளையும் நேசிப்பதில் சிறந்தவர்கள். கால்நடைகள் வளர்ப்பே தங்களின் தொழில். தங்கள் வாழும் பகுதிகள் சுற்றி திரியும் சிங்காரா வகை மான்கள், புள்ளிமான்கள், கலைமான்கள், காட்டெருமைகள், மயில்கள் போன்ற விலங்குகள் தங்களின் வேளாண் நிலங்களில் மேய்ந்தாலும், அதனை அடித்து விரட்டுவதில்லை. கடும் கோடைக்காலத்தில் காட்டு விலங்குகள் நீர் அருந்த வசதி செய்துள்ளனர்.
மும்பை திரைப்பட நடிகர் சல்மான் கான் மற்றும் செயிப் அலி கான் ஆகியோர் இங்குள்ள காட்டு மான்களை வேட்டையாடி கொன்ற காரணத்தால்,  இம்மக்கள் அவர்களுக்கு எதிராக கடும் எதிர்ப்பு காட்டினர்.
மேலும் படிக்க
பகுப்பு:இராஜஸ்தான் பகுப்பு:இந்திய இனக்குழுக்கள்
2023 சத்தீஸ்கர் சட்டமன்றத் தேர்தல்
2023 சத்தீஸ்கர் சட்டமன்றத் தேர்தல் (2023 Chhattisgarh Legislative Assembly) சத்தீஸ்கர் சட்டமன்றத்தின் 90 உறுப்பினர்களை தேர்ந்தெடுக்க நவம்பர் 2023க்குள் நடைபெற தேர்தல் ஆகும். தற்போது இம்மாநிலத்தில் இந்திய தேசிய காங்கிரசு கட்சியின் பூபேஷ் பாகல் முதலமைச்சராக உள்ளார்.
பின்னணி
இறுதியாக நவம்பர் 2018ல் சத்தீஸ்கர் சட்டமன்றத் தேர்தல் நடைபெற்றது. தேர்தலில் வெற்றி பெற்ற இந்திய தேசிய காங்கிரசு கட்சியின் பூபேஷ் பாகல் தலைமையில் அமைச்சரவை அமைந்தது. சத்தீஸ்கர் சட்டமன்றத்தின் பதவிக் காலம் 3 சனவரி 2024 உடன் முடிவடைகிறது.
மேற்கோள்கள்
பகுப்பு:இந்தியத் தேர்தல்கள் பகுப்பு:சத்தீசுகர் சட்டமன்றம் பகுப்பு:இந்தியச் சட்டமன்றத் தேர்தல்கள் பகுப்பு:2023 இந்திய மாநிலங்களின் சட்டமன்றத் தேர்தல்கள்
விளங்காமுடி
விளங்காமுடி (VILANGAMUDI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 9 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1248  வீடுகள் உள்ளன. கிராமத்தின் மொத்த மக்கள் தொகையானது 5009 ஆகும். இதில் ஆண்கள் எண்ணிக்கை 2584, பெண்களின் எண்ணிக்கை 2425 என உள்ளது. மக்களின் கல்வியறிவு விகிதமானது 68.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
மக்கள் குரல் (சிற்றிதழ்)
மக்கள் குரல் பர்மாவிலிருந்து 1961ம் ஆண்டில் வெளிவந்த ஒரு நாளிதழாகும்.
1893
1893 (MDCCCXCIII) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.
1893 நாட்காட்டி
பகுப்பு:1893
நுகலா இராமச்சந்திர ரெட்டி
நுகலா இராமச்சந்திர ரெட்டி (Nukala Ramachandra Reddy) தெலுங்கானாவின் பிரபலமான அரசியல்வாதி ஆவார். thumb|நுகலா இராமச்சந்திர ரெட்டி
ஆரம்ப கால வாழ்க்கை
நுகலா இராமச்சந்திரா ரெட்டி தெலுங்கானா மாநிலத்தின் வாரங்கல் மாவட்டத்தில் உள்ள மகபூபாபாத்திலிருந்து (முன்பு மனுகோட்டா என அழைக்கப்பட்டது) 4 கி.மீ. தொலைவில் உள்ள ஜமண்டலபள்ளி என்ற கிராமத்தில் பிறந்தார். நுகல ரங்கசாய் ரெட்டி மற்றும் ருக்மணி தேவியின் மகனாகப் பிறந்த இவருக்கு மூன்று சகோதரர்களும் ஒரு சகோதரியும் இருந்தனர்.
அரசியல் வாழ்க்கை
வாரங்கல் மாவட்டத்தில் உள்ள டோர்னகல் தொகுதியிலிருந்து 1957, 1962, 1967 மற்றும் 1972 ஆகிய ஆண்டுகளில் சட்டமன்ற உறுப்பினராகத் தேர்ந்தெடுக்கப்பட்டார். 1972ல் போட்டியின்றி வெற்றி பெற்றார். இவர் நான்கு முறை அமைச்சராகவும் இருந்துள்ளார். . 1960-ல், தாமோதரம் சஞ்சீவய்யா அமைச்சரவையில் உணவு, வேளாண்மை, தொழிலாளர் மற்றும் நிலச் சீர்திருத்த அமைச்சராகப் பதவியேற்றார். 1962-ல் அவர் நீலம் சஞ்சீவ ரெட்டி அமைச்சரவையில் வருவாய் மற்றும் நில சீர்திருத்த அமைச்சராக சேர்ந்தார். ஏப்ரல் 27, 1964-ல் நிர்வாக சீர்திருத்தக் குழுவின் தலைவராக நியமிக்கப்பட்டார். 1964 முதல் 1967 வரை, காசு பிரம்மானந்த ரெட்டி அமைச்சரவையில் வருவாய் நிலச் சீர்திருத்த அமைச்சராகப் பணியாற்றினார். 1973 ஆம் ஆண்டு ஜலகம் வெங்கலராவ் அமைச்சரவையில் நிதி மற்றும் வணிக வரி அமைச்சராக சேர்ந்தார். .
இறப்பு
நுகலா ராமச்சந்திர ரெட்டி சூலை 27, 1974 அன்று தனது 55வது வயதில் மாரடைப்பால் காலமானார். மக்களுக்கு இவர் ஆற்றிய சேவையைப் பாராட்டி அப்போதைய ஆந்திர மாநில அரசு இவருக்கு இறுதிச் சடங்கு நடத்தியது.
மேற்கோள்கள்
பகுப்பு:ஆந்திரப் பிரதேச சட்டமன்ற உறுப்பினர்கள் பகுப்பு:தெலங்காணா அரசியல்வாதிகள் பகுப்பு:தெலங்காணா நபர்கள்
கண்டி மன்னர் பட்டியல்
கீழே வருவது 1473 முதல் 1815 வரைகண்டி அரசை ஆண்ட மன்னர்களின் பட்டியல் ஆகும். இவ்வரசானது, கோட்டை அரசின் அரசியல் பிரமுகனான சேனா சம்மத விக்கிரமபாகுவால் ஆரம்பிக்கப்பட்டது. கோட்டையை ஆண்ட ஸ்ரீசங்கபோதி வமிசம், தினஜார வமிசம், கண்டி நாயக்கர் வமிசம் ஆகிய மூன்று அரச கொடிவழிகளால் கண்டி அரசு ஆளப்பட்டது. தினஜார, கோட்டை அரசு ஆகியவற்றின் கால எல்லைகள் மிகத்திருத்தமானவை அல்ல என்பது குறிப்பிடத்தக்கது.
உசாத்துணைகள்
பகுப்பு:கண்டி இராச்சியம் *
பயிர் விளைச்சல் கணக்கீடு மாதிரி
பயிர் விளைச்சல் கணக்கீட்டு வகைகள்
பொதுவாக பயிர் விளைச்சல் கணக்கீட்டு மாதிரியானது கீழ்காணும் 3 பிரிவாக வகைப்படுத்தபடுகிறது. அவைகளாவன,
1.	புள்ளியியல் மாதிரி முறை ஓரிடத்தில் நிலவும் காலச் சூழ்நிலைக்கேற்றவாறு அவ்விடத்தில் ஏற்படும் விளைச்சல் கூடுதல், குறைதல் முறைகளைக் கணக்கிட்டு புள்ளி விவரங்கள் மூலம் அறிந்து கொள்ளல்.
2.	இயந்திர மாதிரி முறை இது தாவரம் மற்றும் மண்ணின் அடிப்படைத் தத்துவங்களை உள்ளடக்கியது. இது பொதுவாக குறுகிய காலப் பயிர்களுக்கு கணக்கீடு செய்வது. இது தாவரத்தின் தொடர் பரிணாமத்தை உள்ளடக்கியது.
3.	செயல்பாட்டு மாதிரி முறை இது இயந்திர மாதிரி முறையை விட எளிதானது. சரியான கண்க்கீடுகளை உள்ளடக்கியது. பென்மேன் சமன்பாடு இதற்கு ஓர் உதாரணம்.
பொதுவாக பயன்படும் முறைகள்
1)	கிராப்சிஸ்ட், வாஷிங்டன் பல்கலைக் கழகத்தால் உருவாக்கப்பட்ட பல வருட பல பயிர் பயிர் விளைச்சல் கணக்கீடு மாதிரி. 2)	ஏபிசிஐஎம், இது சி.எஸ்.ஐ.ஆ.ஓ குயின்ஸ்லேண்ட் பல்கலைக்கழகத்தால் உருவாக்கப்பட்டது.
மேற்கோள்கள்
பகுப்பு:சிவகங்கை மாவட்ட ஆசிரியர்கள் தொடங்கிய கட்டுரைகள்
சேத்து
சேத்து அல்லது சேத் (Seth, எபிரேயம்:, ; شِيث; நிறுத்தப்பட்ட; நியமிக்கப்பட்ட) என்பவர் யூதம், கிறித்தவம், மண்டேசியம், இசுலாம் ஆகிய சமயங்களில் ஆதாம் ஏவாளின் மூன்றாவது மகனாகவும் காயின் மற்றும் ஆபேல் ஆகியவர்களின் சகோதரராகவும் கருதப்படுகிறார். டனாக்கில் ஆதாம் ஏவாளின் பிள்ளைகளில் காயின், ஆபேல் ஆகியோருடன் பெயர் குறிப்பிடப்பட்டவர் இவர் ஒருவரே ஆவார். விவிலியத்தின்படி, ஆபேலின் கொலையின் பின் இவர் பிறந்தார். அதனால் ஏவாள் கடவுள் ஆபேலுக்குப் பதிலாக இவர் நியமித்தார் என நம்பினார்.
உசாத்துணை
பகுப்பு:தோரா குறிப்பிடும் நபர்கள்
கே. எஸ். மஸ்தான்
'''கே. எஸ். மஸ்தான் (K. S. Masthan) என்ற இயற்பெயர் கொண்ட இவர், செஞ்சி கே. எஸ். மஸ்தான்''' என்ற பரவலாக அறியப்படும் தமிழக அரசியல்வாதியும், தமிழக அமைச்சரும் ஆவார். இவர் 2016 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விழுப்புரம் மாவட்டத்தின், செஞ்சி சட்டமன்றத் தொகுதியில் தி.மு.க கட்சி சார்பில் போட்டியிட்டு சட்டமன்றத்துக்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் செஞ்சி சட்டமன்றத் தொகுதியில் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று திராவிட முன்னேற்றக் கழகத் தலைவர் மு. க. ஸ்டாலின் அவர்கள் தமிழக முதல்வராக பதவி ஏற்றுள்ள அமைச்சரவையில் தமிழக சிறுபான்மையினர் நலன் மற்றும் வெளிநாடு வாழ் தமிழர் நலத்துறை அமைச்சராக பதவியேற்றிருக்கிறார். இந்த அமைச்சுவின் கீழ், சிறுபான்மையினர் நலன், வெளிநாடு வாழ் தமிழர் நலன், அகதிகள், வெளியேற்றப்பட்டவர்கள், வக்ஃபு வாரியம் போன்றவை ஆளுமையாகிறது. திராவிட முன்னேற்றக் கழகத்தின் விழுப்புரம் வடக்கு மாவட்ட செயலாளராகவும் உள்ளார்.
வாழ்க்கை
31 மே 1955-ஆம் ஆண்டு, தமிழ்நாட்டிலுள்ள விழுப்புரம் மாவட்டத்தின் செஞ்சி என்ற தமிழக நகரில், இவரது தந்தையான காஜா பாஷா என்பவருக்கும், தாயான ஜூலேகா பீ என்பவருக்கும் மகனாகப் பிறந்தார். இவர், செஞ்சி அரசு மேல்நிலைப்பள்ளியில், 1972 ஆம் ஆண்டு 8 ஆம் வகுப்பு வரை கல்வி பயின்றார். 1985 ஆம் ஆண்டு மார்ச்சு மாதம் 3 ஆம் நாள், சைத்தானி பீ மஸ்தான்  என்பவரை மனைவியாக ஏற்றார், இவர்கள் இருவரும் திருமணம் வாழ்வினில், மூன்று மகள்கள். ஒரு மகனையும் பெற்று வாழ்கின்றனர்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய முஸ்லிம்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாட்டு அமைச்சர்கள்
கிளீசுத்தனீசு
கிளிஸ்தனீஸ் (Cleisthenes, ; Κλεισθένης அல்லது Clisthenes (Clīsthenēs ) என்பவர் பண்டைய  ஏதென்சின் அரசியலமைப்பை சீர்திருத்தி, கிமு 508 இல் சனநாயக அடிப்படையில் அமைத்த பெருமைக்குரிய ஒரு பண்டைய ஏதெனியன் சட்டமியற்றிய ஆட்சியாளர் ஆவார்.  இந்த சாதனைகளுக்காக, வரலாற்றாசிரியர்கள் இவரை "ஏதெனியன் சனநாயகத்தின் தந்தை" என்று குறிப்பிடுகின்றனர். இவர் பிரபுத்துவ அல்க்மேயோனிட் குலத்தைச் சேர்ந்தவர். இவர் மெகாகிள்ஸ் மற்றும் அகாரிஸ்ட்டின் இளைய மகன் ஆவார்.  இவர் ஏதெனியன் குடிமக்கள் அவையின் அதிகாரத்தை அதிகரித்ததற்காகவும், ஏதெனியன் அரசியலில் பிரபுக்களின் அதிகாரத்தைக் குறைத்ததற்காகவும் புகழ் பெற்றார்.
கிமு 510 இல், எசுபார்டன் படைகள் ஏதெனியர்களுக்கு பிசிசுட்ரேசின் மகனான கொடுங்கோலன் இப்பியாசை அகற்ற உதவியது. எசுபார்த்தாவின் மன்னரான முதலாம் கிளிமினெசால், இசகோரஸ் தலைமையிலான எசுபார்டன் சார்பு சிலவர் ஆட்சியை ஏற்படுத்தினார். ஆனால் அவர்களது போட்டியாளரான கிளீஸ்தீனஸ், நடுத்தர வர்க்கத்தின் ஆதரவுடனும், சனநாயகவாதிகளின் உதவியுடனும் ஆட்சியைப் பிடித்தார். கி.மு. 508 மற்றும் 506 ஆம் ஆண்டுகளில் இவ்விசயத்தில் கிளீமினெஸ் தலையிட்டார். ஆனால் அப்போது ஏதெனியர்களின் ஆதரவைப் பெற்ற கிளீஸ்தீனசைத் தடுக்க முடியவில்லை. கிளிஸ்தனீஸ் சீர்திருத்தங்கள் மூலம், ஏதென்சின் அனைத்து குடிமக்களுக்கும் சம உரிமைகள் (சுதந்திர குடிமக்களுக்கு மட்டும்) வழங்கப்பட்டன. மேலும் ஆஸ்ட்ராசிசம் என்னும் நாடுகடத்தல் ஒரு தண்டனையாக நிறுவப்பட்டது.
குறிப்புகள்
பகுப்பு:கிரேக்கப் பண்பாடு பகுப்பு:ஏதெனியன் சனநாயகம்
உலக அழகி
உலக அழகி  (Miss World) போட்டிகள் பன்னாட்டளவில் இன்றும் நடத்தப்பெறும் ஓர் மிகப் பழைமைவாய்ந்த அழகுப் போட்டி ஆகும். ஐக்கிய இராச்சியத்தில் எரிக் மோர்லேயால் 1951ஆம் ஆண்டு தோற்றுவிக்கப்பட்டது. 2000ஆம் ஆண்டில் எரிக் மோர்லேயின் மறைவிற்குப் பின்னர் அவரது மனைவி ஜூலியா மோர்லே இந்த அழகுப் போட்டிக்கு இணைத்தலைவராக இருந்து வருகிறார்.
இதன் போட்டி நிகழ்வுகளான பிரபஞ்ச அழகி மற்றும் புவி அழகி போட்டிகளுடன் இது உலகளவில் மிகவும் பரவலாக பேசப்படும் அழகுப் போட்டிகளில் ஒன்றாகும்.
உலக அழகிப் பட்டம் வென்றவர் உலக அழகி நிறுவனத்திற்காகவும் அதன் பல்வேறு காரணங்களுக்காகவும் பரப்புரை ஆற்றவேண்டி அவ்வாண்டு முழுமையும் உலகெங்கும் பயணிக்க வேண்டும். உலக அழகி தன்னாட்சிக் காலத்தில் லண்டனில் வசிப்பது மரபு. தற்போதைய உலக அழகியாக வெனிசுவேலாவின் இவியான் சார்கோசு உள்ளார்.
வரலாறு
இதனை உலக அழகிப் போட்டி என ஊடகங்கள் அழைத்தப்போதும் விழாக்கால நீச்சலாடை அணிவகுப்பாகவே முதலில் துவங்கியது. அந்த ஆண்டில் வடிவமைக்கப்பட்ட நீச்சலாடைகளை அறிமுகப்படுத்தும் வகையிலேயே இது அமைந்திருந்தது. பிரபஞ்ச அழகிப் போட்டி நடத்த திட்டமிட்டுருந்ததை கண்டு மோர்லி இதனை ஆண்டுதோறும் நடத்த முடிவு செய்தார்.
மிகக் குறுகிய நீச்சலாடைகளுக்கு எதிர்ப்புக்கள் கிளம்பவே கண்ணியமிக்க நீச்சலாடைகளுடன் தொடர்ந்தது.1959இல் பிரித்தானிய ஒலிபரப்புக் கழகம் இதனை ஒளிபரப்பத் தொடங்கியது. தொலைக்காட்சி பரப்புரைக்குப் பின்னரே இந்த அணிவகுப்பின் புகழ் பெருகத் தொடங்கியது. 1960களிலும் 1970களிலும் பிரித்தானியத் தொலைக்காட்சிகளில் உலக அழகிப் போட்டி நிகழ்ச்சிகள் 30 மில்லிநனுக்கும் கூடுதலான பார்வையாளர்களைக் கொண்டு மிக அதிகமாக காணப்பட்டவையாக மதிப்பிடப்பட்டன.
1980களில் இந்த அணிவகுப்பு "குறிக்கோளுடன் கூடிய அழகு" என்ற விளம்பர வாக்குடன் மீளாக்கப் பட்டது; புதியதாக அறிவுத்திறன் மற்றும் தன்னாண்மை குறித்த தேர்வுகள் சேர்க்கப்பட்டன. இருப்பினும், பிரித்தானியாவில் இந்தப் போட்டி பழமையானதாகவும்  சரியான அரசியல்நிலை இல்லாததாகவும் கருதப்பட்டது. பல ஆண்டுகளாக தொலைக்காட்சியில் ஒளிபரப்பப்படாதிருந்தது 1998ஆம் ஆண்டு மாறியது. அந்த ஆண்டின் உலக அழகிப் போட்டியை ஐந்தாம் அலைவரிசை (Channel 5) ஒளிபரப்பியது.
வாகை சூடியவர் அரங்கு
இந்தியாவில் இது வரை ஐந்து பெண்கள் உலக அழகிப் பட்டம் பெற்றுள்ளனர். அவர்களில் ஐஸ்வர்யா ராய் பிரபலமானவர். 1994 இல் உலக அழகியாகத் தெரிவு செய்யப்பட்டவர். இந்தி, தமிழ், பெங்காலி, ஆங்கில மொழித் திரைப்படங்களில் நடித்து வருகிறார். மணிரத்னத்தின் இருவர் படத்தில் அறிமுகமானார். அபிஷேக் பச்சனைத் திருமணம் செய்துள்ளார்.
வெளியிணைப்புகள்
* பகுப்பு:அழகுப் போட்டி
எஸ். என். லட்சுமி
'''எஸ். என். லட்சுமி''' (1934 - பெப்ரவரி 20, 2012) முதுபெரும் தமிழ்த் திரைப்பட, நாடக நடிகை. 1948 ஆம் ஆண்டில் சந்திரலேகா திரைப்படத்தின் மூலம் அறிமுகமாகிய லட்சுமி இருநூறுக்கும் மேற்பட்ட நாடகங்களிலும், ஐநூறுக்கும் மேற்பட்ட திரைப்படங்களிலும் நடித்தவர். இறுதிக் காலங்களில் தொலைக்காட்சித் தொடர்களில் நடித்து வந்தார். தமிழக அரசின் கலைமாமணி பட்டம் பெற்றவர்.
விருதுநகர் மாவட்டம், விருதுநகர் வட்டம் செந்நெல்குடி அருகே உள்ள பொட்டல்பட்டி கிராமத்தைச் சேர்ந்த எஸ். என். லட்சுமி ஆறு வயது முதல் நாடகங்களில் நடிக்க ஆரம்பித்து திரைப்படத்துறைக்கு வந்தவர். சர்வர் சுந்தரம், துலாபாரம், மைக்கேல் மதன காமராஜன், மகாநதி, விருமாண்டி எனப் பல படங்களில் குணசித்திர நடிகையாக நடித்துப் புகழ் பெற்றவர். இறக்கும் போது "தென்றல்", சரவணன் மீனாட்சி ஆகிய தொலைக்காட்சித் தொடர்களில் நடித்து வந்தார்.
இளமையும் வாழ்க்கையும்
லட்சுமியின் தாய் பழனியம்மாள் எட்டு சிறுவர்களுடன் தனது சிற்றூரை விட்டு வெளியேறி விருதுநகரில் வறிய நிலையில் வாழ்ந்து வந்தார். மகன்கள் கல் உடைத்தும் மகள்கள் மாவரைத்தும் பிழைத்து வந்தார்கள். இந்நிலையில் வீட்டின் கடைசிப் பெண்ணான லட்சுமி குடும்பத்தைத் துறந்து நல்வாழ்க்கை தேடி சென்னைக்குப் பயணமானார். அங்கு மிகுந்த முயற்சிகளிடையே சந்திரலேகா திரைப்படத்தில் குழு நடனமொன்றில் பங்கேற்றார். அங்கிருந்து எஸ். வி. சகஸ்ரநாமம் வழிகாட்டுதலில் சேவா ஸ்டேஜ் நாடகக்குழுவில் நடித்து வந்தார். பின்னர் கே. பாலச்சந்தரின் ராகினி ரிக்கிரியேசன்ஸ் நாடகக்குழுவில் இணைந்தார். 1959 ஆம் ஆண்டில் வெளிவந்த தாமரைக்குளம் திரைப்படத்தின் மூலம் அவர் மீண்டும் திரையுலகில் நுழைந்தார். பாக்தாத் திருடன் திரைப்படத்தில் புலியுடனான சண்டைக் காட்சியில் நடித்து துணிகரமானப் பெண்மணி என்ற பெயர் பெற்றார்.
திருமணம் ஆகாத லட்சுமி பல இடங்களுக்கும் தானே தனது சிற்றுந்தியை ஓட்டிக்கொண்டுச் செல்வார். சென்னையில் சாலிகிராமத்தில் வசித்து வந்தார்.
வெளி இணைப்புகள்
பகுப்பு:2012 இறப்புகள் பகுப்பு:தமிழ்நாட்டு நடிகைகள் பகுப்பு:1934 பிறப்புகள் பகுப்பு:விருதுநகர் மாவட்ட நபர்கள் பகுப்பு:1927 பிறப்புகள் பகுப்பு:இந்திய நடிகைகள் பகுப்பு:20 ஆம் நூற்றாண்டின் இந்திய நடிகைகள்
பீட்ரிக்ஸ் டிசோசா
பீட்ரிக்ஸ் டிசோசா(Beatrix D'Souza) (பிறப்பு: மே 5, 1935) ஒரு இந்திய அரசியல்வாதி மற்றும் சமூக சேவகர் ஆவார். அவர் சமதா கட்சியின் உறுப்பினராக தமிழ்நாட்டிலிருந்து ஆங்கிலோ-இந்திய சமூகத்தை பிரதிநிதித்துவப்படுத்துகிறார்.
கல்வி
டிசோசா தமிழ்நாட்டின் சென்னைப் பல்கலைக்கழகத்தின் ஸ்டெல்லா மாரிஸ் கல்லூரி மற்றும் பிரசிடென்சி கல்லூரியில் பொருளாதாரத்தில் இளங்கலை மற்றும் ஆங்கிலத்தில் முதுகலைப் பட்டங்களை முடித்தார். ஆஸ்திரேலிய இலக்கியத்தில் முனைவர் பட்டம் பெற்ற இவர், மேற்கு ஆஸ்திரேலியா பல்கலைக்கழகம், பெர்த் மற்றும் ஆஸ்திரேலியாவின் மெல்போர்னில் உள்ள மோனாஷ் பல்கலைக்கழகத்தில் ஆராய்ச்சியைத் தொடர்ந்தார்.
தொழில்
டிசோசா முதன்முதலில் 1991 இல் தமிழ்நாடு சட்டமன்ற உறுப்பினராக நியமிக்கப்பட்டார். 1991 மற்றும் 1996 க்கு இடையில், அவர் பின்வரும் பதவிகளை வகித்தார்;
மேற்கோள்கள்
பகுப்பு:1935 பிறப்புகள் பகுப்பு:தமிழக சட்டமன்ற பெண் உறுப்பினர்கள்
பெலகாவி உத்தரா சட்டமன்றத் தொகுதி
பெலகாவி உத்தரா சட்டமன்றத் தொகுதி (Belgaum Uttar Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெலகாவி மாவட்டத்தில் உள்ளது. பெலகாவி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 11 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:பெளகாவி மாவட்டம்
புஷ்ப்ராஜ்கட் (சட்டமன்றத் தொகுதி)
புஷ்ப்ராஜ்கட் (சட்டமன்றத் தொகுதி) (தொகுதி எண் : 088) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி அனூப்பூர் மாவட்டத்தில் அமைந்துள்ளது . இத்தொகுதி பழங்குடியினருக்கு (எஸ்.டி) ஒதுக்கப்பட்ட தனித்தொகுதியாகும்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:அனூப்பூர் மாவட்டம்
பின்னல் கோலாட்டம்
thumb|250px|தஞ்சை நால்வர் குடும்பத்தைச் சேர்ந்த கிட்டத்தட்ட நூறு வருடங்கள் பழமையான அரியதொரு புகைப்படம் இது. தஞ்சையில் எடுக்கப்பட்ட இப்புகைப்படத்தில் சிறுமிகள் கோலாட்டம் ஆடுவதைக் காணலாம். பின்னணியில் வயலின் வித்வான் வடிவேலுவுக்கு ஸ்வாதித் திருநாள் மகாராஜா பரிசளித்த வயலினையும் காணலாம். இது ஸ்ரீ பொன்னையா நாட்டியக் கல்லூரியின் எட்டாம் ஆண்டு விழாப் புகைப்படம். பின்னல் கோலாட்டம் என்பது குறுந்தடிச் சிலம்பு எனப்படும் கோலாட்டத்தில் ஒரு வகை ஆகும். கோலாட்டத்தில் பின்னல் கோலாட்டம் பார்க்கச் சிறந்தது. ஒரு கயிறின் இரண்டு புறங்களிலும் கம்புகளைக் கட்டிக்கட்டிக்கொண்டு 10 பேர் ஆடுவார்கள். முன்னும், பின்னும் ஆடி அந்தக் கயிறுகளை பின்னல்களாக கோர்த்து, பின்னர் அதே ஆட்டத்தை திரும்பவும் ஆடி பின்னலை அவிழ்ப்பார்கள். பெரும்பாலும் திருமண வீடுகளில் இந்த கலையாடல் நிகழும். அதாவது மூன்று மூன்று கயிறுகளாக இடைவெளி விட்டு விட்டத்தில் கட்டியிருப்பார்கள். ஒரு கயிறுக்கு ஒன்று அல்லது இரண்டு பேர் வீதம் பிடித்துக்கொண்டே பாட்டுக்கு ஏற்றபடி கோலாட்டம் அடித்தபடியே ஊடாட வேண்டும். பாட்டின் முடிவில் அழகான பின்னல் வந்திருக்கும் கயிறுகளில். இது சற்றுக் கடினமான வகை கோலாட்டமாகும். கல்யாண கோலாகலத்தின் மூன்றாம் நாள் (முகூர்த்தம் முடிந்த அடுத்த நாள்) பிள்ளை வீட்டார் பெண்ணை அழைத்து கிளம்பும் முன், எல்லா பெண்டிரும், இந்த பின்னல் கோலாட்டம் ஆட்டம் ஆடுவார்கள்.
அமைப்பு
வட்டமான கட்டையில் ஓரத்தில் சுற்றி சுமார் 10 அல்லது 12 துளை போடப்பட்டிருக்கும். அதில் ஒவ்வொரு துளையிலும் நீண்ட மணியான் கயிறு எனப்படும் மெல்லிய உறுதியான கயிறு கோர்க்கப்பட்டு தோரணமாகத் தொங்கவிடப்பட்டு இருக்கும். அந்த கட்டையை கொக்கி மூலம் மரத்தின் கிளையில் கட்டிவிட்டு ஒவ்வொரு கயிறையும் ஆடுபவர்களிடம் கொடுப்பர். ஒரு கோலாட்ட கழியை அதில் சுற்றிக்கொள்ள வேண்டும். அதை இடது கையில் பிடிக்கவேண்டும். பின்பு இன்னொரு கழியை குறுக்கே 'T' போல வைத்துக்கொண்டு சுற்றி வட்டமாக நிற்க வேண்டும்.
ஆடலும் பாடலும்
பாடுபவர் பாட ஆரம்பித்ததும் ஆடுபவர்கள் வலது கையில் உள்ள கழியை கயிறு சுற்றி இருக்கும் கழியில் தட்டி குறுக்கும் நெடுக்கும் தாளத்திற்கு தகுந்தவாறு ஆடிக்கொண்டு செல்லவேண்டும். ஒவ்வொரு பாட்டுக்கும் வெவ்வேறு விதமான முறையில் நடன அசைவுகள் உண்டு. பாட்டு முடியும்போது அந்த கயிறுகள் பின்னிக்கொண்டு சடை போலவும் முருங்கைக்காய் போலவும் தெரியும். அதே போல் திரும்பவும் ஆடி முன்பு இருந்த நிலைக்கு வரவேண்டும். யாராவது தப்பாக ஆடிவிட்டால் ஆட்டம் முடியும்போது கயிற்றுப்பின்னல் சரியாக இருக்காது.
கோப் வேணி
வட மாநிலங்களில் இக்கோலாட்டம் கோப் வேணி என அழைக்கப்படுகிறது. பல வண்ண துணிகளையோ அல்லது கயிற்றையோ உத்தரத்திலிருந்து தொங்கவிட்டு அதை நடனமணிகளின் இடக் கைக்கோலில் கட்டி அவர்கள் அசைவுகளைச் செய்யும்பொழுது மெதுவாகக் கயிறுகள் ஓர் அழகிய பின்னலாக பின்னப்படும். பிறகு ஆடிய முறையின் நேர் எதிர் முறையில் ஆடிப் பின்னல் அவிழ்க்கப்படும். இதுவே ‘கோப் வேணி’. வேணி என்றால் பின்னல் என்று பொருள். இதற்குக் கிருஷ்ண லீலை பற்றிய பாடல்கள் இசைக்கப்படும். ஆடும் ஆண்களும் பெண்களும் வண்ண ஆடை அலங்காரங்கள் செய்து கொள்வார்கள்.
வெளியிணைப்புகள்
பகுப்பு:தமிழர் நாட்டுப்புறவியல்
உழவூர்
கேரளத்தின் கோட்டயம் மாவட்டத்தில் உழவூர் கிராம பஞ்சாயத்தின் கீழ் உட்பட்ட கிராமம் இது. இந்தியாவின் பத்தாவது குடியரசுத் தலைவர் கே. ஆர். நாராயணன் இவ்வூரைப் பிறப்பிடமாகக் கொண்டவர்.
அருகில் உள்ள முக்கிய நகரங்கள்
போக்குவரத்து
சாலைப் போக்குவரத்திற்கு பாலை என்னும் ஊர் உள்ளது. ரயில் நிலையங்களில் கோட்டயம், எறணாகுளம் ரயில் நிலையங்கள் அருகில் உள்ளன. வான்வழிப் போக்குவரத்திற்கு ஏதுவாக கொச்சி, நெடும்பாசேரி விமான நிலையங்கள் அருகிலுள்ளன.
பெயர்க் காரணம்
இங்கு உழவுத் தொழில் முதன்மையானது என்பதால், உழவு, ஊர் என்னும் சொற்களைக் கொண்டு இவ்வூர் இப்பெயரை அடைந்தது.
மக்கள்
இங்கு வாழும் மக்கள் கிறித்தவ, இந்து சமய நம்பிக்கையைக் கொண்டுள்ளனர்.
இணைப்புகள்
பகுப்பு:கேரளப் புவியியல்
சுள்ளிபாளையம் ஊராட்சி
சுள்ளிபாளையம் ஊராட்சி (Sullipalayam Gram Panchayat), தமிழ்நாட்டின் நாமக்கல் மாவட்டத்தில் உள்ள கபிலர்மலை வட்டாரத்தில் அமைந்துள்ளது. இந்த ஊராட்சி, பரமத்தி-வேலூர் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1691 ஆகும். இவர்களில் பெண்கள் 837 பேரும் ஆண்கள் 854 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மக்கள் நேசன் (சிற்றிதழ்)
மக்கள் நேசன் இந்தியா, தமிழ்நாடு, சென்னையிலிருந்து 1991ம் ஆண்டில் வெளிவந்த ஒரு மாத இதழாகும். மக்கள் நேசன் இதழின் மாத வெளியீடு
உள்ளடக்கம்
தரமான இலக்கிய ஆக்கங்களையும், இஸ்லாமிய அறிவியல் ஆக்கங்களையும் இது உள்ளடக்கியிருந்தது.
பகுப்பு:இந்தியத் தமிழ் இதழ்கள்
1757
1757 (MDCCLVII) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.
1757 நாற்காட்டி
பகுப்பு:1750கள் பகுப்பு:1757
1751 – 1800
தெற்கு ஒல்லாந்து
தெற்கு ஒல்லாந்து நெதர்லாந்தின் நடுப்பகுதியில் உள்ள ஒரு மாகாணமாகும். இதன் மக்கள்தொகை 3.6 மில்லியனுக்கும் (2015 இன்) மற்றும் சுமார் 1,300 / கிமீ 2 (3,400 / சதுர மைல்) மக்கள்தொகை அடர்த்தி உள்ளது. இதனால் இம்மாகாணம் இந்நாட்டின் மிக அதிக மக்கள்தொகை கொண்ட மாகாணமாகவும், உலகின் மிகவும் அடர்த்தியான மக்கள்தொகை கொண்ட பகுதியாகளில் ஒன்றாகவும் விளங்குகிறது.
தெற்கு ஒல்லாந்து 3,403 கிமீ 2 (1,314 சதுர மைல்) பரப்பளவை உள்ளடக்கியது, இதில் 585 கிமீ 2 (226 சதுர மைல்) தண்ணீர். இது வடக்கே வட ஹாலண்டையும், கிழக்கிற்கு உட்ரெக்ட் மற்றும் கெல்டர்லண்டையும், வடக்கு ப்ராபண்ட்க்கும் மற்றும் ஜீலேண்ட்க்கு தெற்கேயும் அமைந்துள்ளது. மாகாண தலைநகர் தீ ஹேக் மற்றும் மாகாணத்தின் மிகப்பெரிய நகரம் ராட்டர்டாம் ஆகும்.
மேற்கோள்கள்
பகுப்பு:நெதர்லாந்தின் மாகாணங்கள்
பாதரக்குடி ஊராட்சி
பாதரக்குடி ஊராட்சி (Parathagudi Gram Panchayat), தமிழ்நாட்டின் சிவகங்கை மாவட்டத்தில் உள்ள கல்லல் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2022 ஆகும். இவர்களில் பெண்கள் 1045 பேரும் ஆண்கள் 977 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காறுகுடி வெங்கடாஜலபதி கோயில்
காறுகுடி வெங்கடாஜலபதி கோயில் தமிழ்நாட்டில் பெரம்பலூர் மாவட்டம், காறுகுடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிங்களத் தமிழியல்
வெளி இணைப்புகள்
பகுப்பு:சிங்களத் தமிழியல்
காசிமேஜர்புரம் ஊராட்சி
காசிமேஜர்புரம் ஊராட்சி (Kasimajorpuram Gram Panchayat), தமிழ்நாட்டின் தென்காசி மாவட்டத்தில் உள்ள தென்காசி ஊராட்சி ஒன்றியத்தில் அமைந்துள்ளது. இந்த ஊராட்சி, தென்காசி சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2842 ஆகும். இவர்களில் பெண்கள் 1456 பேரும் ஆண்கள் 1386 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோலாலம்பூர் பட்டாம்பூச்சி பூங்கா
கோலாலம்பூர் பட்டாம்பூச்சி பூங்கா (Kuala Lumpur Butterfly Park) மலேசிய நாட்டின் கோலாலம்பூர் நகரில் அமைந்துள்ள ஒரு பெரிய பட்டாம்பூச்சி உயிரியல் பூங்காவாகும். மலாய் மொழியில் தமன் ராம ராம கோலாலம்பூர் என்று குறிப்பிடுகிறார்கள். இப்பூங்கா மலேசியாவின் பிரபலமான சுற்றுலா அம்சமாகும். பெர்டானா தாவரவியல் பூங்காவிற்கும் கோலாலம்பூர் பறவை பூங்காவிற்கும் அருகில்  இந்த கோலாலம்பூர் பட்டாம்பூச்சி பூங்கா அமைந்துள்ளது. பட்டாம்பூச்சி பூங்காவில் மலேசிய நாட்டை தாயகமாகக் கொண்ட உள்ளூர் பட்டாம்பூச்சிகள் பல உள்ளன.
5,000 எண்ணிக்கைக்கும் மேற்பட்ட பட்டாம்பூச்சிகள், தாயகம் சாராத தாவரங்கள், பட்டாம்பூச்சி-விருந்தோம்பித் தாவரங்கள் மற்றும் பெரணிச்செடிகள் போன்ற அம்சங்களுடன் 80,000 சதுர அடிக்கு மேற்பட்ட நிலப்பரப்பு தோட்டத்தில் பட்டாம்பூச்சி பூங்கா பரந்து விரிந்திருக்கிறது. உலகின் மிகப்பெரிய பட்டாம்பூச்சி பூங்காக்களில் இதுவும் ஒன்றாகும். பட்டாம்பூச்சிகள் மற்றும் பிற பூச்சிகள் பற்றிய தகவல்களுடன் ஒரு கண்காட்சி பகுதியும் இங்கு உள்ளது. பூங்காவின் சுற்றுப்பயணத்தின் முடிவில் சுற்றுலாப் பயணிகளுக்காக ஒரு நினைவு பரிசு களஞ்சியமும் இங்கு அமைக்கப்பட்டுள்ளது.
பூச்சிகள் அருங்காட்சியகம்
பெருத்த வண்டுகள், விவேரியம் எனப்படும் செயற்கை வளர்ப்பகங்களில் வளர்க்கப்படும் எறும்பு, சிலந்தி போன்ற நீண்ட கால்களும் மெல்லிய உடலமைப்பும் கொண்ட பூச்சிகள், பழமையான ஊர்வன இன்ங்கள் போன்றவற்றின் சேகரிப்பு அருங்காட்சியகம் ஒன்றும் பட்டாம்பூசி பூங்காவில் உள்ளது.
போக்குவரத்து வசதி
கோலாலம்பூரின் கெலானா செயா தடத்தில் அமைந்துள்ள பசார் செனி இரயில் நிலையத்திற்கு மேற்கில் நடந்தே சில நிமிடங்களில் கோலாலம்பூர் பட்டாம்பூச்சி பூங்காவுக்கு  செல்ல முடியும்.
மேலும் காண்க
மலேசியத் தேசியப் பூங்காக்களின் பட்டியல்
புற இணைப்புகள்
பகுப்பு:மலேசியப் பூங்காக்கள் பகுப்பு:மலேசிய சுற்றுலாத் தலங்கள்
வி. யுவராஜ்
'''வி. யுவராஜ்' (V. Yuvaraj'') (பிறப்பு. 1964) இந்திய அரசியல்வாதி. இவர் தேசிய முற்போக்கு திராவிட கழகத்தை சார்ந்தவர். 2009 ஆம் ஆண்டு நடந்த பாராளுமன்றத் தேர்தலில் சென்னை வடக்கு தொகுதியில் போட்டியிட்டார்.
இவர் தேசிய முற்போக்கு திராவிட கழக வேட்பாளராக திருவள்ளூர் மக்களவைத் தொகுதியிலிருந்து 2014 தேர்தலில் போட்டியிட்டார்.
சான்றுகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1490கள்
1490கள் என்றழைக்கப்படும் பத்தாண்டு காலம் 1490ஆம் ஆண்டு துவங்கி 1499-இல் முடிவடைந்தது.
பிசுமத்(III) சல்பைடு
பிசுமத்(III) சல்பைடு (Bismuth(III) sulphide) என்பது Bi2S3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிசுமத்தும் கந்தகமும் சேர்ந்து உருவாகும் இச்சேர்மம் இயற்கையில் பிசுமத்தினைட்டு என்ற கனிமமாகத் தோன்றுகிறது.
தயாரிப்பு
பிசுமத்(III) உப்பை ஐதரசன் சல்பைடுடன் சேர்த்து வினைபுரியச் செய்வதன் மூலம் பிசுமத்(III) சல்பைடு தயாரிக்கலாம்.
2Bi3+ +3H2S → Bi2S3 + 6H+
வெற்றிடமாக்கப்பட்ட சிலிகா குழாயில் 500 பாகை செல்சியசு வெப்பநிலையில் 96 மணி நேரம் தனிம நிலை பிசுமத்தும் தனிமநிலை கந்தகமும் வினை புரிந்தாலும் பிசுமத்(III) சல்பைடு தயாரிக்க முடியும்.
2Bi + 3S → Bi2S3
பண்புகள்
ஆண்டிமனி(III) சல்பைடு சேர்மத்துடன் பிசுமத்(III) சல்பைடு சமகட்டமைப்பு வடிவத்தைக் கொண்டுள்ளது. பிசுமத் அணுக்கள் இரண்டு வேறுபட்ட சூழல்களில் உள்ளன. இரண்டிலும் ஏழு ஒருங்கிணைந்த பிசுமத் அணுக்கள், 4 சமதள முக்கோணத்திலும், 3 அணுக்கள் ஒழுங்கற்ற வடிவிலும் காணப்படுகின்றன. அமிலங்களுடன் வினைபுரிந்து ஐதரசன் சல்பைடு வாயுவை வெளியிடுகிறது.
பிசுமத்(III) சல்பைடு மனித உடலில் இரையக குடல்பாதையில் உற்பத்தி செய்யப்படுகிறது. சல்பைடு மனித பெருங்குடலில் இருக்கும் போது தற்காலிகமாக நாக்கில் பிரச்சினைகளும் வாயில் மலச்சிக்கலும் உண்டாகும்.
பயன்கள்
பல சேர்மங்கள் தயாரிப்பில் தொடக்க பொருளாக உள்ளது
மேற்கோள்கள்
பகுப்பு:பிசுமத் சேர்மங்கள் பகுப்பு:சல்பைடுகள்
சீனிவாசகம் தர்ம ராஜா
சீனிவாசகம் சகோதரர்கள் மலேசியா, பேராக், ஈப்போ வில் புகழ் பெற்றத் தமிழர்கள். இவர்களில் மூத்தவர் எஸ்.பி.சீனிவாசகம். இளையவர் டி. ஆர். சீனிவாசகம். இவருடைய முழுப் பெயர் தர்ம ராஜ சீனிவாசகம். சகோதரர்கள் இருவரும் இணைந்து 1953ல் மக்கள் முற்போக்கு கட்சியை (People’s Progressive Party) உருவாக்கினர். பின்னர் அக்கட்சியின் தலைவராக டி. ஆர். சீனிவாசகம் பொறுப்பு ஏற்றார்.
மலாயா சுதந்திரம் அடைவற்கு முன்னால் உருவாக்கப் பட்ட சில அரசியல் கட்சிகளில் இக்கட்சியும் ஒன்று. இவருடைய தலைமைத் துவத்தின் கீழ் 1958 ஆம் ஆண்டு ஈப்போ முனிசிபல் மன்றம் கைப்பற்றப் பட்டது. சீனர்களின் ஆதிக்கத்தில் ஈப்போ இருந்தாலும் ஒரு தமிழரைச் சீனர்கள் தலைவராகத் தேர்ந்தெடுத்தனர். அனைத்து தரப்பு சீனர்களும் சீனிவாசகம் சகோதரர்களுக்கு முழுமையான ஆதரவை வழங்கினர்.
சீனர்களின் ஆதரவு
பேராக் மாநிலம் மக்கள் முற்போக்கு கட்சியின் கோட்டை என்று சொல்லலாம். இந்த மாநிலத்தில் இருந்து அதிகமான ஆதரவு அக்கட்சிக்கு கிடைத்தது. குறிப்பாக, மலேசிய சீனர்கள் சமுதாயத்தின் வாக்காளர்கள் அக்கட்சிக்கு மிகுந்த ஆதரவை வழங்கினர்.
1957-இல் ஈப்போவின் மக்களவை உறுப்பினராக இருந்த துன் லியோங் இவ் கோ என்பவர் மலாக்கா மாநிலத்தின் கவர்னராகப் பதவி உயர்வு பெற்றுச் சென்றார். அதனால் ஈப்போ நாடாளுமன்றத் தொகுதி காலியானது. அந்தத் தொகுதிக்கு டி.ஆர். சீனிவாசகத்தின் பெயர் முன்மொழியப் பட்டது.
மலேசியர்களின் மலேசியா
சீன வாக்காளர்களின் ஆதரவினால் துன் லியோங் இவ் கோ நாடாளுமன்ற உறுப்பினராகத் தெரிவு செய்யப்பட்டார். அத்துடன் நாடாளுமன்றத்தில் எதிர்க் கட்சிகளின் தலைவராகவும் பதவி வகித்தார்.
அரசியல்
சீனிவாசகம் சகோதரர்களின் கட்சி, 1954-ஆம் ஆண்டில் பேராக் முன்னேற்றக் கட்சி எனும் பெயரில் இருந்து 1956ல் மக்கள் முன்னேற்றக் கட்சி என்று மாற்றம் கண்டது. 1957-இல் நடந்த இடைத்தேர்தலில் ம.மு.க. ஈப்போ நாடாளுமன்றத் தொகுதியில் வெற்றி பெற்றது. 1959 ஆம் ஆண்டு நடந்த பொதுத் தேர்தலில் 4 நாடாளுமன்ற, 8 சட்டமன்ற இடங்களை வென்றது.
1960 இடைத் தேர்தலில் மேலும் ஒரு நாடாளுமன்றத் தொகுதியை அக்கட்சி வென்றது. தொடர்ந்து வந்த தேர்தல்களில் பல இடங்களை வென்று சரித்திரம் படைத்தது. அதன் பிறகு நீண்ட காலம் வலுவான எதிர்க் கட்சியாகவும் ம.மு.க விளங்கி வந்தது.
நாடு முழுமையும் இக்கட்சிக்கு 3000 கிளைகளும் 500,000 உறுப்பினர்களும் இருக்கிறார்கள். இப்போது 2010ஆம் ஆண்டுகளில் டத்தோ எம். கேவியஸ் என்பவர் தலைவராக இருக்கின்றார். புதிய தலைமுறையில் பதவிப் போராட்டங்கள் பல பரிணாமங்களில் மேடை ஏறி வருகின்றன. ஆனால், சீனிவாசகம் சகோதரர்கள் விட்டுச் சென்ற சுவடுகள் மட்டும் இன்னும் சுடர் விட்டுப் பிரகாசிக்கின்றன. அவை காலத்தால் அழிக்க முடியாதவை.
டி.ஆர் சீனிவாசகம் பூங்கா
15 மார்ச் 1969-இல் டி.ஆர். சீனிவாசகம் மாரடைப்பினால் இறந்தார். அவர் இறக்கும் போது அவருக்கு வயது 48. அதிகமாகப் புகைபிடித்தல் அவருடைய மாரடைப்பிற்கு மூல காரணம் என்று மருத்துவர்கள் கூறுகின்றனர். அவருடைய உடல் ஈப்போ சாலைகளின் வழியாக எடுத்துச் செல்லப் பட்ட போது 150,000 பேர் தெருக்களில் நின்று இறுதி மரியாதை செய்தனர். பெரும்பாலான மக்கள் வேலைக்குச் செல்லாமல் விடுப்பு எடுத்து இறுதி ஊர்வலத்தில் கலந்து கொண்டனர்.
சேவைகள்
டி.ஆர். சீனிவாசகம் அவர்கள் பேராக் வாழ் மக்களுக்கு நிறைய உதவிகளைச் செய்து உள்ளார். இவருக்கு அங்காடிக்காரர்கள், தொழிலாளர்கள், சாப்பாட்டுக் கடைக்காரர்கள் அன்றாட நண்பர்களாக இருந்து உள்ளனர். பள்ளிப் பிள்ளைகளுக்கு கைச் செலவுகளுக்கு காசு கொடுக்கும் ஒரு பழக்கம் இவரிடம் இருந்துள்ளது. அதனால் அவருடைய அலுவலகத்தின் முன் அனுதினமும் பள்ளிச் சீருடை அணிந்த மாணவர்களைப் பார்க்க முடியும்.
ஈப்போ இளைஞர்கள் விளையாட்டுத் துறையில் சிறந்து விளங்க வேண்டும் என்று அவர்களுக்குக் கணிசமான அளவு மான்யம் வழங்கி ஊக்கம் அளித்துள்ளார். கிந்தா இந்தியர் காற்பந்து சங்கத்தின் புரவலராகப் பணியாற்றிய காலத்தில் பல இந்தியக் காற்பந்து வீரர்கள் தோன்றுவதற்கு இவர் முன்னோடியாக இருந்து இருக்கிறார்.
ஈப்போ நகராட்சி மன்றத்தின் தலைவராக இருக்கும் போது இவர் நூற்றுக்கணக்கான இந்தியர்களுக்கு வேலை வாய்ப்புகளை வழங்கி இருக்கிறார். பல ஆயிரம் பேருக்கு குடியுரிமை பெற்றுத் தருவதில் முன்னோடியாகவும் திகழ்ந்து உள்ளார். இவருடைய அலுவலகத்தில் யார் எப்பொழுது வேண்டும் என்றாலும் நுழைந்து உதவிகள் கேட்கலாம். சீன மொழியில் நன்கு பேசக் கூடிய இவர் கடைசி வரை திருமணம் செய்து கொள்ளவே இல்லை. இவருடைய சகோதரி ஒருவர் இன்னும் ஈப்போவில் வாழ்கிறார்.
மேற்கோள்
பகுப்பு:மலேசிய அரசியல்வாதிகள் பகுப்பு:மலேசியத் தமிழ் அரசியல்வாதிகள் பகுப்பு:1921 பிறப்புகள் பகுப்பு:1969 இறப்புகள் பகுப்பு:1925 பிறப்புகள்
காங்ரா பள்ளத்தாக்கு
காங்ரா பள்ளத்தாக்கு (ஆங்கிலம்: Kangra Valley) என்பது மேற்கு இமயமலையில் அமைந்துள்ள ஒரு பள்ளத்தாக்காகும். நிர்வாக ரீதியாக, இது முக்கியமாக இந்தியாவில் இமாச்சல பிரதேச மாநிலத்தில் உள்ளது. இது ஒரு பிரபலமான சுற்றுலாத்தலமாகும். மார்ச் மற்றும் ஏப்ரல் மாதங்களில் சுற்றுலா இதன் உச்ச காலமாக இருக்கும். காங்ரி பேச்சுவழக்கு அங்கு பேசப்பட்டு வருகிறது. காங்ரா மாவட்டத்தின் தலைமையகமான தரம்சாலா பள்ளத்தாக்கில் உள்ள தௌலாதரின் தெற்குப் பகுதியிலுள்ள மலைப்பகுதியில் அமைந்துள்ளது. இது மஸ்ரூர் குகை வரைக்கோயிலின் தாயகமாகும். இது "இமயமலையின் பிரமிடுகள்" என்றும் அழைக்கப்படுகிறது. இது யுனெஸ்கோ உலக பாரம்பரிய தளமாக பரிந்துரைக்கப்படுவதற்கான போட்டியில் உள்ள இடமாக உள்ளது.
நிலவியல்
பள்ளத்தாக்கு ஏராளமான வற்றாத நீரோடைகளால் நிரம்பியுள்ளது. இந்நதிகள் மூலம் பள்ளத்தாக்குக்கு நீர்ப்பாசனம் ஏற்படுகிறது. இந்த பள்ளத்தாக்கு சராசரியாக 2000 அடி உயரத்தில் அமைந்துள்ளது. காங்ரா பள்ளத்தாக்கு ஒரு வேலைநிறுத்த பள்ளத்தாக்கு மற்றும் தௌலாதர் மலைவரம்பின் அடிவாரத்தில் இருந்து பியாஸ் ஆற்றின் தெற்கே பரவியுள்ளது. தௌலாதரின் மிக உயரமான சிகரம், வெள்ளை மலை, பள்ளத்தாக்குக்கும் சம்பாவுக்கும் இடையிலான எல்லையில் அமைந்துள்ளது. மேலும் இது 15,956 அடி (4,863 மீ) உயரத்தில் உள்ளது. வரம்பின் சிகரங்கள் பள்ளத்தாக்கு தளத்திலிருந்து சுமார் 13,000 அடி (4,000 மீ) உயரத்தில் உள்ளன. அதன் அடிப்பகுதியில் இருந்து கூர்மையாக உயர்ந்து காணப்படுகின்றது. இதற்கிடையில் குறைந்த உயரம் கொண்டமலைகள் எதுவும் இல்லை.
மொழி
ஒரு தனித்துவமான பிராந்திய பேச்சுவழக்கு, காங்ரி, காங்ரா பள்ளத்தாக்கில் பேசப்படுகிறது.
முக்கிய நகரங்கள்
காங்ரா மாவட்டத்தில் இயோல் என்ற பாசறை நகரம் 32.17 ° N 76.2 ° E இல் அமைந்துள்ளது. இதன் சராசரி உயரம் 1,221 மீ (4,006 அடி) ஆகும்.
சாலை
இமாச்சல பிரதேசத்தின் பிற பகுதிகளிலிருந்து சாலைகள் மூலம் இந்த பள்ளத்தாக்கு இணைக்கிறது.
தொடர்வண்டிப் பாதை
காங்ரா பள்ளத்தாக்கு இரயில்வே என்பது 164 கி.மீ நீளமுள்ள குறுகிய பாதை தொடர் வண்டி பாதையாகும். இது பள்ளத்தாக்கை பதான்கோட்டுடன் இணைக்கிறது. இது அகல ரயில் பாதை வலைப்பின்னலுக்கு அருகிலுள்ள ரயில் பாதையாகும்.
வான்வழி
காகல் விமான நிலையம், காங்க்ரா வானூர்தி நிலையம் என்றும் தர்மசாலா-காங்க்ரா விமான நிலையம் என்றும் அழைக்கப்படுகிறது. இது இந்திய மாநிலமான இமாச்சல பிரதேசத்தில் காங்ராவுக்கு அருகிலுள்ள காகலில் அமைந்துள்ள ஒரு விமான நிலையமாகும். இது தர்மசாலாவின் தென்மேற்கே 14 கிலோமீட்டர் தொலைவில் உள்ளது.
அருகிலுள்ள சுற்றுலா தலங்கள்
மெக்லியாட் கஞ்ச் என்பது காங்ராவிலிருந்து 27 கி.மீ தொலைவில் அமைந்துள்ளது. மேலும் இது தலாய் லாமாவின் அதிகாரப்பூர்வ இல்லமாகும். இந்தியாவின் பிரபலமான மலையேற்ற பாதையில் உள்ள டிரையுண்ட் மலையேற்றமும் ஒன்றாகும். பால் பள்ளத்தாக்கு] மலையேற்றம் - இது மறைக்கப்பட்ட இடமாகும். இது சுற்றுலாப் பயணிகளால் பார்வையிடப்படுவதில்லை. காங்ராவில் நவாலா & ஹராலி திருவிழா போன்ற திருவிழாக்கள் சிறப்பாக நடைபெறும் ஒரு விழாவாகும்.
1905 பூகம்பம்
1905 ஏப்ரல் 4 ஆம் தேதி காலை 6:19 மணிக்கு 7.8 ரிக்டர் அளவிலான நிலநடுக்கத்தை இந்த பள்ளத்தாக்கு கண்டது. இதன் விளைவாக காங்ரா பகுதியில் சுமார் 19,800 பேர் கொல்லப்பட்டனர் மேலும் ஆயிரக்கணக்கானோர் காயமடைந்தனர். காங்ரா, மெக்லியாட்கஞ்ச் மற்றும் தரம்சாலா நகரங்களில் பெரும்பாலான கட்டிடங்கள் அழிக்கப்பட்டன.
வெளி இணைப்புகள்
பகுப்பு:Coordinates on Wikidata பகுப்பு:இந்தியப் பள்ளத்தாக்குகள் பகுப்பு:இமயமலைத் தொடர் பகுப்பு:இந்திய சமவெளிகள்
பி. ஆர். இராஜன்
'''பி.ஆர். ராஜன்' (P. R. Rajan'') இந்திய கம்யூனிஸ்ட் கட்சியின் (மார்க்சிஸ்ட்) நாடாளுமன்ற உறுப்பினராக இருந்தார், கேரளாவை பிரதிநிதித்துவப்படுத்தும் இந்திய நாடாளுமன்றத்தின் மேலவை உறுப்பினர் ஆவார்..
இந்திய மார்க்சிஸ்ட் கம்யூனிஸ்ட் கட்சியின் திருச்சூர் மாவட்டக் குழுவின் மாவட்ட செயலாளராகவும் இருந்தார். இவர் 2014 இல் இறந்தார்.
பகுப்பு:2014 இறப்புகள் பகுப்பு:கேரள அரசியல்வாதிகள்
யஷ்பால் ஜெயின்
யஷ்பால் ஜெயின் (Yashpal Jain) இந்திய எழுத்தாளர்களில் ஒருவர் ஆவார். இவர் 1912 ஆம் ஆண்டு செப்டம்பர் 1 அன்று உத்தரப் பிரதேச மாநிலத்தின் அலிகார் மாவட்டத்தில் விஜய்காரில் பிறந்தார். குழந்தைகள் புத்தகங்கள் உட்பட பல புத்தகங்களை வெளியிட்டுள்ளார். அஜந்தா எல்லோரா, அகிம்சா, இந்தியாவின் தவறான ஆயுதம் மற்றும் புனித யாத்ரீகர்கள் இவைகள் அவரது குறிப்பிடத்தக்க படைப்புகள் ஆகும். இந்திய அரசாங்கம் 1990 ஆம் ஆண்டில் இந்தியாவின் நான்காவது உயரிய விருதான பத்மசிறீ விருதை அவருக்கு வழங்கியது. .2000 ஆம் ஆண்டில் அவர் இறந்தார்.
மேற்கோள்கள்
பகுப்பு:இந்திய எழுத்தாளர்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:1912 பிறப்புகள் பகுப்பு:2000 இறப்புகள் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
மக்கா (சிற்றிதழ்)
மக்கா இந்தியா, தமிழ்நாடு, சென்னையிலிலிருந்து வெளிவந்த ஒரு மாத இதழாகும்.
உள்ளடக்கம்
இவ்விதழ் அல்குர்ஆன் வசன விளக்கங்களையும், அல் ஹதீஸ் விளக்கங்களையும் தனக்கத்தே கொண்டிருந்தது. இடைக்கிடையே தரமான ஆய்வுக் கட்டுரைகளும், இலக்கிய ஆக்கங்களும் இடம்பெற்றிருந்தன. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
கிசோர் (படத்தொகுப்பாளர்)
கிஷோர் (Kishore Te, 24 மார்ச் 1978 - 6 மார்ச் 2015) தென்னிந்தியத் திரைப்படத் தொகுப்பாளர். தமிழ், கன்னடம், தெலுங்குத் திரைப்படங்களில் பணியாற்றியவர். ஆடுகளம் தமிழ்த் திரைப்படத்துக்காக இவருக்கு 2011 ஆம் ஆண்டுக்கான சிறந்த படத்தொகுப்பாளருக்கான தேசிய விருது கிடைத்தது.
பணி
தன் 21 ஆம் வயதில் படத்தொகுப்பாளர்கள் பி. லெனின், வி. டி. விஜயனிடம் உதவியாளராகச் சேர்ந்தார். 70 க்கும் மேற்பட்ட தமிழ், தெலுங்கு இந்தித் திரைப்படங்களில் உதவிப் படத்தொகுப்பாளராகப் பணிபுரிந்தார்.
இறப்பு
வெற்றிமாறனின் படத்தைத் தொகுத்துக்கொண்டிருக்கையில் மயங்கிவிழுந்த கிஷோரின் மருத்துவ ஆய்வில் மூளை உறைகட்டியிருப்பது கண்டறியப்பட்டது. அறுவை சிகிச்சை செய்தும் பலனின்றி 6 மார்ச் 2015 ல் உயிரிழந்தார்.
வெளி இணைப்புகள்
பகுப்பு:1978 பிறப்புகள் பகுப்பு:2015 இறப்புகள் பகுப்பு:தமிழ்த் திரைப்படத் தொகுப்பாளர்கள் பகுப்பு:தேசிய திரைப்பட விருது வென்றவர்கள் பகுப்பு:இந்தியத் திரைப்படத் தொகுப்பாளர்கள் பகுப்பு:தமிழ்நாட்டுத் திரைப்படத் தொகுப்பாளர்கள்
1750கள்
1750கள் என்றழைக்கப்படும் பத்தாண்டு காலம் 1750ஆம் ஆண்டு துவங்கி 1759-இல் முடிவடைந்தது.
ஆச்சீபோல்ட் பாம்
ஆச்சீபோல்ட் பாம் (Archibald Palm, பிறப்பு: சூன் 8 1901, இறப்பு: ஆகத்து 17 1966), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 40 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1901 பிறப்புகள் பகுப்பு:1966 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
புபொப 18
புபொப 18 ( NGC 18) என்று புதிய பொதுப்பட்டியலில் பட்டியலிடப்பட்டுள்ளது பெகாசசு விண்மீன் குழாமில் இடம்பெற்றுள்ள ஓர் இரட்டை விண்மீன் (F5 மற்றும் G4) ஆகும்.
இவற்றையும் பார்க்க
பகுப்பு:பெகாசசு விண்மீன் குழு பகுப்பு:இரட்டை விண்மீன்கள் 0018
அருணா மிஸ்ரா
அருணா மிஸ்ரா (Aruna Mishra) ஒரு இந்தியப் பெண் குத்துச்சண்டை வீரர் ஆவார். 2004 ஆம் ஆண்டு நார்வேயில் நடைபெற்ற உலக அளவிலான போட்டியில் தங்கமும் மற்றும் மூத்தவர்களுக்கான 10 வது மற்றும் 11 வது தேசிய அளவிலான போட்டியில் தங்கமும் மிஸ்ரா வென்றார்.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய விளையாட்டுவீரர் தொடர்பான குறுங்கட்டுரைகள் பகுப்பு:இந்தியக் குத்துச்சண்டை வீரர்கள்
அச்சன்கோவில் ஆறு
அச்சன்கோவில் ஆறு (Achankovil River) இந்தியாவில் கேரள மாநிலத்தில் உள்ள ரிஷிமலை நதி, பசுக்கிடமேட்டு ஆறு மற்றும் ரமக்கல்டேரி ஆறுகள் எனும் மூன்று ஆறுகளும் இணைந்து உருவான ஆறு. கேரள மாநிலத்திலுள்ள பத்தனம் திட்டா மாவட்டத்தின் செழுமையான வளர்ச்சிக்கு இந்த நதியே காரணமாகவுள்ளது. இந்த நதி கேரளாவின் ஆலப்புழை மாவட்டத்தில் வீயபுரம் என்ற இடத்தில் உள்ள இந்து சமய மக்களின் புனித நதியாகக் கருதப்படும் பம்பா ஆற்றுடன் இணைகிறது.
நதியால் பயன்பெறும் நகரங்கள்
பத்தனம் திட்டா என்ற சொல்லானது மலையாள மொழிச் சொற்களான பத்தனம் மற்றும் திட்டா என்ற சொற்களில் இருந்து உருவானதாகும். அதாவது "நதிக்கரையில் அமைந்த வீடுகள்" என்ற பொருள் உடையதாகும்.
வேறு சில நகரங்கள்
இந்த நதிக்கரையில் அமைந்துள்ள மேலும் சில நகரங்கள்
மேற்கோள்கள்
பகுப்பு:கேரள ஆறுகள்
தமிழ்நாட்டில் இந்திய நாடாளுமன்றத் தேர்தல், 1971
இந்தியக் குடியரசின் ஐந்தாவது நாடாளுமன்றத் தேர்தல் தமிழ்நாட்டில் 1971 ஆம் ஆண்டு ஜனவரி மாதம் நடை பெற்றது. திராவிட முன்னேற்றக் கழகம்-இந்திய தேசிய காங்கிரசு கூட்டணி 38 இடங்களை வென்று முதலிடத்தில் வந்தது.
பின்புலம்
1971 இல் சென்னை மாநிலத்தில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன
வெளி இணைப்புகள்
பகுப்பு:1971 தேர்தல்கள் பகுப்பு:தமிழ்நாட்டில் இந்திய நாடாளுமன்றத் தேர்தல்கள் பகுப்பு:1971 நிகழ்வுகள்
ஈரமான ரோஜாவே (தொலைக்காட்சித் தொடர்)
ஈரமான ரோஜாவே என்பது விஜய் தொலைக்காட்சியில் ஒளிபரப்பான தொலைக்காட்சி நாடகத் தொடர் ஆகும். இந்த தொடர் 9 ஜுலை 2018 முதல் திங்கள் முதல் சனிக்கிழமை வரை பிற்பகல் 2.30 மணிக்கு ஒளிபரப்பாகி 14 ஆகத்து 2021 ஆம் ஆண்டு அன்று 807 அத்தியாயங்களுடன் நிறைவு பெற்றது.
இந்த தொடரில் மலராக 'பவித்ரா' நடிக்கிறார். புதுமுக நடிகர் திரவியம் வெற்றியாக அறிமுகமாகிறார். இவர்களுடன் சியாம், சாய் காயத்ரி போன்ற பலர் நடிக்கிறார்கள். இந்தத் தொடரை பிரான்சிஸ் கதிரவன், ரிஷி, மற்றும் ரவி பிரியன் ஆகியோர் இயக்கியுள்ளனர். ஒளிப்பதிவு ரமேஷ் துரை, இசை எம்ஆர். மலரின் வாழ்க்கையில் நடக்கும் ஏற்ற இறக்கங்கள்தான் இந்தத் தொடரின் முக்கிய கரு.
கதைச்சுருக்கம்
பிரிந்திருக்கும் இரு குடும்பங்களைச் சேர்ந்த இளம் தலைமுறையினரான மலரும் மாறனும் காதல் வலையில் விழுகின்றனர். தங்களது திருமணத்தின் வழியாக இரண்டு குடும்பங்களும் ஒன்று சேரும் என்று எண்ணுகிறார்கள். ஆனால், வாழ்கை வேறு திருப்பங்களுடன் காத்துக் கொண்டிருக்கிறது. திருமணத்திற்கு முதல் நாள், மாறன் ஒரு விபத்தில் இறக்கிறான். மேலும், சூழ்நிலை காரணமாக மாறனின் தம்பி வெற்றியை திருமணம் செய்து கொள்கிறார் மலர். வெற்றிதான் மாறனின் இறப்பிற்கு காரணம் என்று எண்ணுகிறார் மலர்.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழ்த் தொலைக்காட்சி நாடகங்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள் பகுப்பு:தமிழ்த் தொலைக்காட்சி நாடகங்கள் பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஒடையானந்தல் ஊராட்சி
ஒடையானந்தல் ஊராட்சி (Odaiyanandal Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருநாவலூர் வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1603 ஆகும். இவர்களில் பெண்கள் 791 பேரும் ஆண்கள் 812 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வீரமலை
வீரமலை (Veeramalai) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
திருக்கோவலூர்ப் போர்
திருக்கோவலூர்ப் போர் என்ற போர் சங்ககாலத்தில் அதியமான் நெடுமான் அஞ்சிக்கும், மலையமான் திருமுடிக்காரிக்கும் இடையில் நடந்த போராகும். குலமரபுப் போராக இதைக் கருதலாம். தகடூரில் இருந்து தமிழகத்தின் உட்பகுதிக்குச் செல்லும் ஒரு பெருவழியில் திருக்கோவலூர் அமைந்துள்ளது. எனவே வணிகவழியினைக் கைப்பற்றும் காரணமாகவே இப்போர் நிகழ்ந்திருக்கலாம். இப்போரில் திருமுடிக்காரியின் திருக்கோவலூர் துகளாக்கப்பட்டது. இவ்வெற்றியினை ஔவையார் பெரிதும் புகழ்ந்து பாடியுள்ளார். ''.....    ....   .....   ...... இன்றும்
பரணன் பாடினன் மற்கொல் மற்றுநீ
முரண்மிகு கோவலூர் நூறி நின்
அரண்அடு திகிரி ஏந்திய தோளே'' இப்பாடலில் குறிப்பிடப்படும் பரணர் பாடிய பாடல் சங்கத் தொகுப்பில் இல்லை.
குறிப்பு
பகுப்பு:சங்ககாலப் போர்கள் பகுப்பு:தமிழகப் போர்கள் பகுப்பு:அதியர் போர்கள்
உலகமுதற்காப்பியங்கள்
காப்பியங்கள் உலகின் பலமொழிகளில் உள்ளதொரு இலக்கிய வகைமையாகும். இந்த இலக்கியவடிவம் தமிழமொழியில் மிகச்சிறப்பாக அமைந்துள்ளது. தமிழின் முதற்காப்பியமாகக் கருதப்படுவது இளங்கோவடிகள் இயற்றிய சிலப்பதிகாரம் ஆகும். இதைப்போன்று பிற உலகமொழிகளில் உள்ள காப்பியங்கள் பற்றி இங்குக் காணலாம்.
உசாத்துணைகள்
பகுப்பு:காப்பியங்கள்
சி. பஞ்சரத்தினம்
பஞ்சரத்தினம் புகழ்பெற்ற இயற்பியலர்களான, இராமன் விளைவுக்காக நோபல் பரிசு பெற்ற சர். சி.வி. இராமன் மற்றும் சந்திரசேகரின் விண்மீன் ஆயுள்வரையறைக்கான நோபல் பரிசு பெற்ற சு. சந்திரசேகர், நீர்மபடிகவியல் மற்றும் படிக ஒளியியல் ஆய்வுகளுக்காக அறியப்பட்ட சி. சந்திரசேகர், சி. இராமசேஷன் அவர்களின் உறவினர் ஆவார்.
வாழ்க்கைக் குறிப்பு
பஞ்சரத்தினம் 1934 ஆம் ஆண்டு கல்கத்தாவில் பிறந்தார். இவரது 25ஆவது அகவையில் இந்திய அறிவியல் கழகத்தில் ஆய்வாளராக சேர்ந்தார். 1961 முதல் 1964 வரை மைசூர் பல்கலைக்கழகம் இயற்பியல் துறையில் விரிவுரையாளராகப் பணியாற்றினார். இவரின் ஆய்வுகள் சி. வி. இராமனின் மேற்பார்வையில் பெரும்பாலும் நடைபெற்றன. இராமன் பஞ்சரத்தினத்தின் திறமையினை மிக நன்றாக உணர்ந்திருந்ததாகக் கூறப்படுகிறது. ஒரு முறை ஜவகர்லால் நேரு இராமனைச் சந்திக்க இராமன் ஆய்வகத்திற்கு வந்த போது நேருவிடம் அந்த இளைஞன் இந்தியாவிற்கு நோபல் பரிசு பெற்றுத் தருவான் எனக் கூறினாராம். இராமன் ஆய்வகத்தைத் தொடர்ந்து, ஆக்ஸ்போர்ட் பல்கலைக் கழகத்துக்கு ஆய்வு மேற்கொள்ள சென்றிருந்த போது, உடல்நலக் குறைவால் தமது 35-ஆவது வயதில், 1969ஆம் ஆண்டு காலமானார்.
தமது ஆய்வுப் பணிகளைத் தவிர்த்து, ஆசிரியப் பணியிலும் சமூக சேவையிலும் ஈடுபட்டிருந்தார். தமது சமூகப் பணிகளின் போது, ஏற்பட்ட கிருமித் தொற்றால், அவரின் உடல்நிலை பாதிக்கப்பட்டதாகவும் கூறப்படுகிறது.
இயற்பியல் ஆய்வுகள்
பஞ்சரத்தினம் வடிவியல் கட்டம் எனும் படிக ஒளியியலில் நடைபெறும் விளைவினை, 1955 ஆம் ஆண்டு வாக்கில், கண்டறிந்தார். ஆயினும் அவர்தம் ஆய்வுகள் 1984 ஆம் ஆண்டு வரை உலகளாவிய அளவில் பெரிதும் அறியப்படாது இருந்தது. 1984-ஆம் ஆண்டு மைக்கேல் பெரி என்பார், இதே போன்ற ஒரு வடிவியற்கட்டத்தை குவாண்ட இயங்கியலில் கண்டறிந்து, ராயல் சொசைட்டி எனப்படும் வேந்தியக் குழும பனுவலில் வெளியிட்டிருந்ததன் பின், இந்திய இயற்பியலாளர்களான சி. இராமசேஷன், இராசாராம் நித்தியானந்தா, சைமன், முகுந்தா, ஜோசப் சாமுவேல், இராஜேந்திர பண்டாரி போன்றோர் ஒளியியலில் பஞ்சரத்தினம் அவர்கள் தந்த ஆய்வுகளை உலகம் அறியச் செய்ததோடு அவர்களும் வடிவியற்கட்டத்தில் பெரிய ஆய்வுகளைச் செய்தனர், அவை குவாண்டவியலிலும், அடிப்படை இயற்பியல் கட்டமைப்பிலும், கணிதத்திலும் முக்கியமானப் பொருளாக ஆய்வு செய்யப்படுகிறது. குவாண்டக்கணினியியலில் மிக முக்கியமான அம்சமாக, தவறிலாக் கணித்தலிலும், செய்திப் பரிமாற்றத்திலும் ஊகிக்கப்படுகிறது. மேலும் அறியப்பட்ட ஆய்வாளர்களான அகரனோவ், ஜீவா ஆனந்தன், அருண் குமார் பதி, வேத்ரால், ஸ்யோக்விஸ்ட் போன்றோர் இத்துறையில் மிகவும் முக்கியமானப் பங்களிப்பினைத் தந்துள்ளனர்.
உசாத்துணை
பகுப்பு:1934 பிறப்புகள் பகுப்பு:1969 இறப்புகள் பகுப்பு:இந்திய இயற்பியலாளர்கள்
சுவேதாலியாங்கு கோவில்
பகுப்பு:மியான்மாரிலுள்ள பௌத்த கோயில்கள் சுவேதாலியாங்கு கோவில் (Shwethalyaung Temple)(ရွှေသာလျှောင်းဘုရား) என்பது மியான்மரில் பெகு மேற்கு பகுதியில் உள்ள புத்தக் கோயிலாகும்.
சுவேதாலியாங்கு புத்தர் சிலை
சுவேதாலியாங்கு புத்தர் சிலையானது சாய்ந்த நிலையில் உள்ளது. புத்தர் சிலையின் நீளம் 55 m மற்றும் உயரம் 16 m ஆகும். இது 994 ஆம் ஆண்டு மோன் மன்னர் மிகதேபாவின் காலத்தில் கட்டப்பட்டதாக நம்பப்படுகிறது. 1757இல் பெகு கொள்ளையடிக்கப்பட்டபோது இந்த சிலை காணாமல் போனது. பிரித்தானியக் காலனித்துவ ஆட்சியின் போது, 1880ஆம் ஆண்டில், சுவேதாலியாங்கு புத்தர் சிலை புதர் காடு ஒன்றின் மறைவில் மீண்டும் கண்டுபிடிக்கப்பட்டது. மறுசீரமைப்பு 1881இல் தொடங்கியது. புத்தரின் மொசைக் தலையணைகள் (அதன் இடது பக்கத்தில்) 1930இல் சேர்க்கப்பட்டன.
மத்ஹுல் இஸ்லாம் (இதழ்)
மத்ஹுல் இஸ்லாம் இந்தியா, தமிழ்நாடு சென்னையிலிருந்து 1927ம் ஆண்டில் வெளிவந்த ஒரு மாத இதழாகும்.
பொருள்
'மத்ஹுல் இஸ்லாம்' என்றால் 'இஸ்லாமியப் புகழ்' என்று பொருள்படும்.
உள்ளடக்கம்
இசுலாமிய ஆய்வுக்கட்டுரைகள், கொள்கை விளக்கக் கட்டுரைகள், திருக்குர்ஆன் விளக்கவுரைகள் ஆகியன இடம்பெற்றிருந்தன. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்